**ПРИЛОЖЕНИЕ І: ПЛАН ЗА ДЕЙСТВИЕ С ЦЕЛ ЗАСИЛВАНЕ НА БОРБАТА С ФИНАНСИРАНЕТО НА ТЕРОРИЗМА**

|  |  |  |
| --- | --- | --- |
| **Цели и действия** | **Отговорност на:**  | **Срок** |
| **Предотвратяване на движението на средства и идентифициране на финансирането на тероризма** |
| *Борба срещу злоупотребите с финансовата система за целите на финансирането на тероризма* |
| Изтегляне на срока за ефективно транспониране и за влизане в действие на четвъртата директива срещу изпирането на пари. | Държави членки | Най-късно до четвъртото тримесечие на 2016 г. |
| Приемане на черен списък на ЕС за идентифициране на високорисковите трети държави със стратегически пропуски в борбата с изпирането на пари/финансирането на тероризма. | Комисията | Най-късно до второто тримесечие на 2016 г. |
| Публикуване на доклад относно наднационалната оценка на рисковете от изпиране на пари и финансиране на тероризма и препоръки към държавите членки относно подходящи мерки за справяне с тези рискове: | Комисията | Второто тримесечие на 2017 г. |
| Предложение за изменения на следните пунктове от Директивата срещу изпирането на пари:* Мерки/контрамерки за разширена комплексна проверка по отношение на високорискови трети държави;
* Платформи за обмен на виртуални валути;
* Предплатени инструменти;
* Централизирани регистри на банковите и платежните сметки или електронни системи за извличане на данни;
* Достъпът на звената за финансово разузнаване до информация и обмен на информация.
 | Комисията | Най-късно до второто тримесечие на 2016 г. |
| Подобряване на ефикасността на транспонирането от ЕС на мерките на ООН за замразяване на средства, включително чрез по-добра информация между ЕС и ООН. | Комисията | Най-късно до второто тримесечие на 2016 г. |
| Засилване на капацитета на държавите членки, Комисията, ЕСВД и на икономическите оператори да обменят информация относно предизвикателствата пред прилагането на ограничителни мерки, включително за обмен на информация относно потенциални новие списъци на ООН, чрез базата данни за финансови санкции. | Комисията | Най-късно до второто тримесечие на 2016 г. |
| Проучване на възможността за самостоятелен законодателен инструмент, който да даде възможност за по-широк достъп до регистрите на банковите и платежните сметки за целите на други разследвания и от други органи, необхванати от Директивата. | Комисията | Най-късно до второто тримесечие на 2016 г. |
| Засилване на сътрудничеството между ЗФР чрез подходящи мерки. | Комисията | Най-късно до второто тримесечие на 2017 г. |
| **Други инициативи за допълване на съществуващата правна рамка** |
| *Хармонизиране на престъпленията и санкциите във връзка с изпирането на пари* |
| Законодателно предложение за хармонизиране на престъпленията и санкциите, свързани с изпирането на пари. | Комисията | Най-късно до четвъртото тримесечие на 2016 г. |
| *Справяне с незаконното движение на парични средства в брой* |
| Законодателно предложение срещу незаконното движение на парични средства в брой. | Комисията | Най-късно до четвъртото тримесечие на 2016 г. |
| *Завършване на рамката на ЕС за проследяване и замразяване на активи на терористи* |
| Режим на ЕС за замразяване на активи на терористи съгласно член 75 от ДФЕС. | Комисията | Приключване на оценката най-късно до четвъртото тримесечие на 2016 г. |
| Укрепване на взаимното признаване на решенията за замразяване и конфискация на активи от престъпна дейност. | Комисията | Най-късно до четвъртото тримесечие на 2016 г. |
| Евентуална европейска система, която да допълни съществуващото споразумение между ЕС и САЩ за ППФТ, като проследява трансакции, изключени по посоченото споразумение. | Комисията | Приключване на оценката най-късно до четвъртото тримесечие на 2016 г. |
| **Целево определяне на източниците на финансиране** |
| Законодателно предложение за укрепване на правомощията на митническите органи и на сътрудничеството между тях и за борба срещу финансирането на тероризма, свързано с търговията със стоки | Комисията | Най-късно до второто тримесечие на 2017 г. |
| Законодателно предложение за борба срещу незаконния трафик на паметници на културата. | Комисията | Най-късно до второто тримесечие на 2017 г. |
| План за действие на ЕС относно нелегалния трафик на екземпляри от дивата флора и фауна. | Комисията | Най-късно до първото тримесечие на 2016 г. |
| **Външното измерение** |
| Стартиране на проекти за предоставяне на техническа помощ на държавите от Близкия изток и Северна Африка за борба с трафика на паметници на културата. | Комисията и върховният представител  | Най-късно до четвъртото тримесечие на 2016 г. |
| Засилване на подкрепата за трети държави за постигане на съответствие с правните изисквания на резолюциите на Съвета за сигурност на ООН и с препоръките на FATF | Комисията и Върховният представител | Текущо |
| Подкрепа на държавите в региона на Близкия изток, Северна Африка и Югоизточна Азия да следят, да възпрепятстват и да осуетяват финансирането на тероризма. | Комисията и Върховният представител | Най-късно до четвъртото тримесечие на 2016 г. |
| Задълбочаване на работата по обмен на информация с трети държави партньори, за да съставят/поддържат списъци по автономни мерки на ЕС за борба с тероризма. | Комисията и Върховният представител | Текущо |